open-index/open-wikipedia-markdown huggingface dataset:
Hever Castle

**Hever Castle** er et slott i landsbyen Hever i Kent i det sørlige England. Det var sete for slekten Boleyn. 

Bygningen var opprinnelig et gårdshus fra det 13. århundre. I 1462 ble det bygget om til en befestet herregård av Geoffrey Boleyn, som var *[[Lord Mayor of London]]*. Restene av tømmerbygningen er fortsatt synlig innenfor steinveggene. 

På et tidspunkt etter 1505 flyttet Boleynfamilien inn. Anne Boleyn og hennes søsken Mary og George tilbrakte deler av sin oppvekst der, mens Annes far Thomas Boleyn, 1. jarl av Wiltshire ble født og gravlagt der. 

I 1536 ble Anne og George Boleyn henrettet, og da faren døde i 1539 tilfalt slottet kronen. Kong Henrik VIII gav det til Anna av Kleve da han ble skilt fra henne i 1540, men det ser ikke ut til at hun tilbrakte mye tid der. 

Slottet har siden hatt flere eiere. Blant annet er Waldegravefamilien nevnt i 1557, og Meade Waldo-familien fra 1749 til 1903. I sistnevnte periode forfalt slottet stadig mer, og eierne begynte å leie det ut. I 1903 ble det kjøpt av den amerikanske millionæren William Waldorf Astor, som fikk det fullstendig restaurert og brukte det som familieresidens. 

Eiendommen brukes nå som konferansesenter. Slottet er åpent for publikum, og er spesielt kjent for sine labyrinter i hageanlegget og for en omfattende samling av torturinstrumenter. Den eneste delen som er i sin opprinnelige stand er portbygningen. 

## Referanser


## Eksterne lenker
*
Izzy Stradlin

**Izzy Stradlin** (født **Jeffrey Dean Isbell** 8. april 1962 i Lafayette) startet bandet Hollywood Rose sammen med Chris Weber. De fikk med seg Axl Rose på vokal, Johnny Kreis på trommer og Andre Troxx på bass. En gang Chris, Johnny og Andre ikke kunne opptre, så ringte Axl til Slash, Duff McKagan og Steven Adler og spurte om de kunne stille opp. Det kunne de, noe som førte til at de ble faste bandmedlemmer, og de fem startet Guns N' Roses.

Izzy Stradlin var fast bandmedlem og låtskriver i Guns N' Roses fram til 1991 da de skulle ut på en 28-måneders verdensturné. Han syntes at det ble for stort. Han ville bare være med i et lite band med noen konserter i blant. Så han sluttet i G N'R etter å ha skrevet sanger og spilt på albumene *[[Appetite for Destruction]]*, *[[G N' R Lies]]*, *[[Use Your Illusion I]]* og *[[Use Your Illusion II]]*.

I 2012 ble han innlemmet i Rock and Roll Hall of Fame som medlem av Guns N' Roses.

## Referanser


## Eksterne lenker
* 
* 
* 
*
French Open 2005

**French Open 2005** ble spilt på Roland Garros-stadion i Paris mellom 23. mai og 5. juni. French Open er en Grand Slam-turnering i tennis på grus. Rafael Nadal fra Spania vant singleturneringen for herrer og Justine Henin-Hardenne fra Belgia vant dameturneringen. Double for herrer ble vunnet av Jonas Björkman fra Sverige og Max Mirnyi fra Belarus. Damedoublen ble vunnet av det spansk-argentinske paret Virginia Ruano Pascual & Paola Suárez og mixeddoublen av Daniela Hantuchová og Fabrice Santoro fra henholdsvis Slovakia og Frankrike. 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Spot (produsent)

**Spot** (født **Glen Lockett** 1. juli 1951, død 4. mars 2023) var en amerikansk plateprodusent og tekniker for indie-plateselskapet SST Records. Han spilte inn, mikset, og produserte de fleste av SSTs hovedartister mellom 1979 og 1985.

Han er kreditert på album til band som Black Flag, The Minutemen, Meat Puppets, Hüsker Dü, Saint Vitus, The Descendents, Minor Threat, The Misfits, Big Boys og The Dicks. Spot produserte også andre artister utenfor SST og startet sitt eget plateselskap, No Auditions, i 1987. Som musiker og multi-instrumentalist ga Spot selv ut sitt eget matriell på No Auditions og i 2000 på Upland Records. Han bodde i Austin i Texas.

## Referanser


## Eksterne lenker
* 
* MySpace
Selly Oak

**Selly Oak** er en bydel og en valgkrets sør i Birmingham, England. Navnet kommer fra et gammelt eiketre som tidligere stod i veikrysset mellom Bristol Road og Harbourne Lane. Det opprinnelige treet har siden blitt erstattet med et nytt tre, som så igjen ble fjernet allerede i 1909. Det står ikke noen nevneverdige trær i krysset nå. Bydelen avgrenses ved to av områdets mange kanaler.

En folketelling i 2001 viste at bydelen har 25 792 innbyggere, med en befolkningstetthet på 4 236 innbyggere pr kvadratkilometer, som er noe høyere enn gjennomsnittet for resten av Birmingham, som har 3 649 innbyggere pr kvadratkilometer. Hjertet av Selly Oak kan sies å være det nevnte krysset mellom Bristol Road og Harbourne Lane, hvor det i dag ligger et Sainsbury's supermarked.

Bydelen er tilknyttet Birmingham sentrum via lokaltog fra Selly Oak Station, hovedjernbanestasjonen Birmingham New Street ligger kun tre stopp unna. Man kan også ta buss, kjøre eller gå langs Bristol Road eller kanalene inn til sentrum.

Universitetet i Birmingham har noen av fakultetene sine i Selly Oak, og bydelen, særlig rundt de to travle hovedgatene Harbourne Lane og Bristol Road, bærer preg av å være studentområde, med mange utleiehus, utesteder og curryrestauranter, hvorav noen av disse er velkjente også utenfor bydelen. Tilknyttet universitetet og bydelen er også sykehusene Selly Oak Hospital og Queen Elizabeth Hospital, som innen 2010 skal slås sammen og danne det nye Birmingham Super Hospital.

Selly Oak-området er også hjem for den velkjente sjokoladefabrikken til Cadbury.

Bydelen skal, i tillegg til moderniseringen av sykehuset, gjennomgå en omfattende ombygging, viktigst er utbyggingen av Bristol Road og tomten hvor i dag Sainsbury's ligger. Dette er planlagt å stå ferdig til 2010.
Ana Ivanović

**Ana Ivanović**  (serbisk: Ана Ивановић; født 6. november 1987 i Beograd) er en tidligere profesjonell kvinnelig serbisk tennisspiller.

Hun kom til finalen i Grand Slam-turneringen French Open i 2007 der hun tapte for Justine Henin 6–1, 6–2.

Hun spilte sin andre Grand Slam-finale i Australian Open 2008. I semifinalen beseiret hun Daniela Hantuchová 0–6, 6–3, 6–4. Men Ivanović tapte også denne finalen, denne gangen til Marija Sjarapova, som vant 7–5, 6–3.

I sin tredje Grand Slam-finale og andre på rad i French Open klarte hun å vinne, 6–4, 6–3, mot Dinara Safina i 2008. Dermed vant hun sin første Grand Slam-turnering, og passerte samtidig Marija Sjarapova på rankingen og ble nummer 1 på verdensrankingen.

Hun er gift med Bastian Schweinsteiger.

## Grand Slam-titler
*   **[[French Open]]:**
** Single damer – 2008 (hun beseiret Dinara Safina med 6-4, 6-3 i finalen)

## Referanser


## Eksterne lenker
* 
* 
* 
*
Pol an Ionain

**Pol an Ionain** ( engelsk: *Doolin's Cave*) er en grotte nær landsbyen Doolin i grevskapet Clare i Irland. Grotten er kjent for en fritthengende stalaktitt på 6,54 meter, som skal være den lengste i sitt slag på den nordlige halvkule.

Stalaktitten ble oppdaget i 1952. Grotten har vært åpen for publikum siden 2006.

## Eksterne lenker
*
Den nordamerikanske kontinentalplaten

**Den nordamerikanske kontinentalplaten** er en tektonisk plate som dekker det meste av Nord-Amerika, og fortsetter østover til Den midtatlantiske ryggen og vestover til Tsjerskijfjellene i Øst-Sibir.

Plategrensen i øst er en divergent grense med Den eurasiske kontinentalplaten i nord og Den afrikanske kontinentalplaten i sør som danner nordlige del av Den midtatlantiske ryggen.

Plategrensen i sør går ved Cocosplaten i vest og Den karibiske platen i øst.

Plategrensen i vest er en konvergent grense med den innsynkende Juan de Fuca-platen i nord og en transform grense med Stillehavsplaten i sør langs San Andreas-forkastningen.

På nordsiden er en fortsettelse av Den midtatlantiske ryggen, som her kalles Gakkelryggen.

På den vestlige plategrensen har Farallonplaten blitt presset ned under Den nordamerikanske platen siden juratiden. Farallonplaten har nesten fullstendig blitt presset under vestlige del av Den nordamerikanske platen slik at den delen av Den nordamerikanske platen har kommet i kontakt med Stillehavsplaten og dannet San Andreas-forkastningen. Juan de Fuca-, Cocos- og Nazcaplatene er rester av Farallonplaten.

## Referanser


## Eksterne lenker
*
Everything Falls Apart

***Everything Falls Apart*** er det første studioalbumet til hardcorebandet Hüsker Dü. Tidlige opplag som inkluderte et teksthefte er en populær gjenstand for samlere, men senere opplag uten tekstheftet har også en verdi. Albumet ble bare trykt opp i to opplag, med bare 5000 kopier i hvert opplag. Det sirkulerer et rykte om at mastertapen av albumet har gått tapt, hvorvidt dette stemmer er ukjent.

Platen ble gitt ut på CD i 1993 som *Everything Falls Apart and More* med bonusspor som bandets to første singler, originalutgaven av «Statues» som varer i over 8 minutter og den tidligere uutgitte låten «Do You Remember?». Denne utgivelsen inkluderer også en tekst av Terry Katzman (en av personene bak Reflex Records og bandets lydmann fra 1980 til 1983) i tillegg til tekstene til noen av låtene.

## Sporliste
**Side 1**
#«From the Gut» – 1:36 (Norton)
#«Blah Blah Blah» – 2:09 (Norton)
#«Punch Drunk» – 0:29 (Mould)
#«Bricklayer» – 0:31 (Mould)
#«Afraid of Being Wrong» – 1:21 (Mould)
#«Sunshine Superman» – 1:56 (Donovan)

**Side 2**
#«Signals from Above» – 1:38 (Mould)
#«Everything Falls Apart» – 2:15 (Mould)
#«Wheels» – 2:08 (Hart)
#«Target» – 1:45 (Mould)
#«Obnoxious» – 0:53 (Mould)
#«Gravity» – 2:37 (Mould)

### ''Everything Falls Apart and More'' bonusspor
#«In a Free Land» – 2:53 (Mould)
#«What Do I Want?» – 1:15 (Hart)
#«M.I.C.» – 1:10 (Mould)
#«Statues» – 8:45 (Hart)
#«Let's Go Die» – 1:54 (Norton)
#«Amusement» – 4:57 (Mould)
#«Do You Remember?» – 1:55 (Mould)

## Besetning
*Bob Mould – gitar, vokal
*Greg Norton – bass, vokal
*Grant Hart – trommer, vokal

## Referanser


## Eksterne lenker
*
Jelena Janković

**Jelena Janković** *Јелена Јанковић* (født 28. februar 1985 i Beograd i Serbia) er en profesjonell kvinnelig tennisspiller.

## Grand Slam-titler
*  **[[Wimbledon (tennis)|Wimbledon]]:**
** Mixed double – 2007 (sammen med Jamie Murray)

## Referanser


## Eksterne lenker
* 
* 
* 
*
Kragujevac

**Kragujevac** (serbisk: *Крагујевац*;) er en by i Serbia. Det er den største byen i Šumadija region og senter for distriktet Šumadija. Byen er også den fjerde største byen i landet etter Beograd, Novi Sad og Niš.

Byen var i to perioder hovedstad da Miloš Obrenović I var regent i det 19. århundre.

## Bilder

Kragujevac architecture.jpg|Arkitektur i Kragujevac
Kragujevac- Muzej 21 oktobar.jpg|Folkemordmuseet i Kragujevac
University Svetozar Markovic.jpg|Universitetet i Kragujevac
Zastava main gate.jpg|Hovedinngangen til Zastava


## Referanser


## Eksterne lenker
*
Damefallet

**Damefallet** (eller **Damefallene**) er en parkmessig trasé som danner en naturlig grenselinje mellom strøkene Nordberg og Sogn i Bydel Nordre Aker i Oslo. Det går rett nordover fra Ullevålsletta, på tvers av Nils Bays vei, opp forbi Konvallveien, Bregneveien, Nordbergveien og Hamborgveien, og ender til slutt oppe ved krysset Sognsveien/Carl Kjelsens vei/Kongleveien. Damefallet muliggjør dermed et «sammenhengende grøntdrag fra Sognsvann til Ullevålsletta».

Navnet Damefallet har sitt opphav tidligst fra 1880-årene, og hentyder til et vanskelig passerbart bekkefar som lå i bunnen av en skiløype som den gang gikk fra Sognsvann via Sogn gård og ned til Ullevålsletta. Fremdeles er Damefallet en viktig adkomståre til Nordmarka for mange mennesker i området, men fremstår i dag som et klart definert og sammenhengende grøntdrag gjennom villabebyggelsen som ble dannet på 1920- og 1930-tallet. Årsaken til dette finnes i arkitekt Kristofer Langes vinnerforslag "Solgryten", som ble lagt til grunn for utbygging av området Sogn haveby. Damefallet utgjorde et viktig element i Langes forslag, som i første rekke var særpreget av terrengtilpasset bebyggelse og veistruktur, samt prioritering av parker og grøntområder.

Damefallet eies delvis av de private grunneierne langs Damefallet, delvis av Oslo kommune, og er  en del av den kommunale turvei B7.

## Referanser


## Eksterne lenker
* Fotografier fra Damefallet i fotodatabasen til Byarkivet i Oslo kommune
Ardnacrusha

**Ardnacrusha** (irsk: *Árd na Croise*) er et vannkraftverk ved Irlands største elv Shannon. Det ligger nær Limerick i grevskapet Clare i Irland. Til anlegget hører også laksetrapper slik at fisk trygt kan vandre opp i elva forbi kraftverket.

Den første planen til temme vannkraften fra Shannon mellom Lough Derg og Limerick ble publisert i 1844 av Robert Kane.

Kraftgeneratorene i Ardnacrusha består av tre vertikalbrønn francisturbiner (installert i 1929) og en kaplanturbin (installert i 1934). Da anlegget sto ferdig var det også det største vannkraftverket i verden, og produserte nok kraft til å dekke hele det daværende elektrisitetsbehovet i Irland. Vannkraftanlegget ved Shannon var et av de største ingeniøroppgavene i verden av sin type da det ble bygget, og stolte irlendere betraktet det som «verdens åtte underverk».

På årsbasis produserer dagens anlegg om lag 332 gigawatt. Ardnacrusha, lokalisert omtrentlig 2,4 km fra grensen av Limerick, er den største vannkraftanlegget ved en elv i Irland. Anlegget omfatter også fisketrapper slik at fisk som ørret kan klatre trygt forbi kraftstasjonen.

## Referanser


## Eksterne lenker

* Electricity Supply Board, bakgrunn om etableringen
* Ardnacrusha, *Clare Library*
Eiterfeld

**Eiterfeld** er en kommune i landkretsen Fulda, øst i den tyske delstaten Hessen, nær grensen til Thüringen. Den lille elven Eitra har sitt utspring innenfor kommunens grenser.

## Historie
«Eitrahafeldon» er første gang omtalt i to kunngjøringer fra 18. juli 845, som omhandler et bytte av eiendom mellom kong Ludvig den tyske og abbeden Hatto I. ved klosteret i Fulda. Kong Ludvig kunngjorde at han ga fra seg sine landeiendommer i Eitrahafeldon i bytte mot noen landsbyer i Thüringen.

 
I 1816 kom Eiterfeld under landgrevskapet Hessen-Kassel, som fra 1866 av tilhørte Preussen.

## Referanser


## Eksterne lenker
* 
* Burg Fürsteneck
Keeper of the Seven Keys Part II

***Keeper of the Seven Keys Part II*** er det tredje studioalbumet til det tyske power metal-bandet Helloween. Albumet er oppfølgeren til *[[Keeper of the Seven Keys Part I]]*, selv om ingen av dem er rene konseptalbum.

Helloween ville egentlig gi ut begge albumene som et dobbeltalbum, men plateselskapet deres på den tiden insisterte på at de skulle gi dem ut separat.

## Sporliste
#«Invitation» (Weikath) (1:06)
#«Eagle Fly Free» (Weikath) (5:08)
#«You Always Walk Alone» (Kiske) (5:08)
#«Rise and Fall» (Weikath) (4:22)
#«Dr. Stein» (Weikath) (5:03)
#«We Got the Right» (Kiske) (5:07)
#«Save Us» (Hansen) (5:12)
#«March of Time» (Hansen) (5:13)
#«I Want Out» (Hansen) (4:39)
#«Keeper of the Seven Keys» (Weikath) (13:38)

## Besetning
*Ingo Schwichtenberg -Trommer
*Markus Grosskopf -Bassgitar
*Kai Hansen – Gitar
*Michael Weikath – Gitar
*Michael Kiske – Vokalist

## Eksterne lenker
*
Barbizon-skolen

**Barbizon-skolen** (ca. 1830&ndash;1870) var en gruppe franske malere, som har fått navn etter landsbyen Barbizon nær Fontainebleauskogen, Frankrike, der de møttes og malte. De var med i en strømning i tiden som beveget seg mot realisme i kunsten, i motsetning til den mere formaliserte romantikken som lå under det meste av samtidig kunst.

I 1824 viste Parissalongen arbeider av John Constable. Hans landsbygdscenerier inspirerte en del yngre malere til å velge tilsvarende motiver og gi avkall på noe av det formelle med å komponere landskaper, og heller ta utgangspunkt i det som var der. Landskapet ble dermed tema, og ikke kulisse for mere dramatiske scener.

Mens Europa gjennomgikk sine revolusjoner i 1848, samlet kunstnerne seg i Barbizon for å prøve ut Constables ideer.

En av dem, Jean-François Millet, utvidet ideen til også å omfatte figurer – bønder som arbeidet på markene og andre landlige sysler. I *Aksplukkerne* ser vi tre kvinner som plukker de siste rester av høsten for hånd. Der er ikke noen story, intet drama, bare tre kvinner.

De førende i Barbizon var Jean-Baptiste Camille Corot, Théodore Rousseau, Jean-François Millet og Charles-François Daubigny – andre medlemmer var Jules Dupré, Narcisse Virgilio Diaz, Henri Harpignies, Félix Ziem og Alexandre DeFaux.

Både Rousseau (1867) og Millet (1875) døde i Barbizon.

I ettertid kan tanker og impulser fra Barbizon spores hos mange kunstnere fra flere land, både i Europa og Amerika.

## Se også
* Gustave Courbet
* Kunstnerkoloni
* Naturalisme
* landskapsmaleri

## Eksterne lenker
* Hecht Museum
Svanisk

**Svanisk** er et kartvelsk språk som snakkes av 15&nbsp;000&nbsp;mennesker i Nordvest-Georgia. Det er det kartvelske språket som skiller seg mest fra de andre; man antar at det skilte lag med georgisk, mingrelsk og lasisk rundt år 2000&nbsp;f.Kr.

Svanisk blir for det meste brukt i uformelle sammenhenger. Det har ikke noe skriftspråk og ikke noen offisiell status. De fleste brukerne snakker også georgisk, og det er dette som brukes i formelle sammenhenger. Det er mindre kunnskaper om språket blant de yngre, og dette fører til at språket står i fare for å dø ut.

## Referanser
Zrenjanin

**Zrenjanin** (Зрењанин) er en by i Serbia. Den ligger i Vojvodina i Nord-Serbia, på 45° 22' nord, 20° 23' øst. Byen er sentrum for Sentral Banat okrug i Serbia. I 2002, var byens befolkning 79&nbsp;773, mens hele det urbane området hadde 132&nbsp;051 innbyggere.

Zrenjanin er også den største byen i serbisk Banat og den tredje største byen i provinsen Vojvodina, etter Novi Sad og Subotica.

## Eksterne lenker
*
Haukvik kraftverk

**Haukvik kraftverk** er et vannkraftverk ved Vinjefjorden ca. 2,5 km fra Vinjeøra i Hemne kommune i Trøndelag. 

Kraftverket utnytter et fall på 328 fra reguleringsmagasin i Oppsalvatnet til sjønivå ved Vinjefjorden. Det overføres også vann fra Skittenholvatnet og elven Spjotna reguleres av verket.

Midlere årsproduksjon er på 12,4 GWh. Installert effekt er 2,25 MW.

Produksjonen startet i 1987. 

## Referanser


## Kilder
* 
* NVE vannkraftdatabase
* Haukvik Kraft AS
Metal Circus

***Metal Circus*** er en EP fra 1983 av hardcorebandet Hüsker Dü. Som en av deres tidligste plater bærer den preg av deres opprinnelige punkete-stil. Endringene er imidlertid merkbare, spesielt på låtene sunget av Grant Hart («It's Not Funny Anymore» og «Diane»). *Metal Circus* inkluderer også noen av Bob Moulds mest følelsesmessige låter og platen viser også hans framgang på gitaren. Videre musikalsk endring ble for alvor synlig på bandets neste album, *[[Zen Arcade]]*.

Mordet beskrevet i låten «Diane» er basert på mordet på Diane Edwards av Joseph Ture i 1980.

EP-en endte nesten om som et 30 minutters langt album med 11 låter, men endringer senere gjorde at imidlertid ikke endte slik. Låtene som ikke ble med var; «Standing by the Sea» (senere brukt på Zen Arcade), «Today's the Day», «You Think I'm Scared», og «Won't Change».

## Sporliste
# «Real World» (Mould) – 2:27
# «Deadly Skies» (Mould) – 1:50 
# «It's Not Funny Anymore» (Hart) – 2:12 
# «First of the Last Calls» (Mould) – 2:48 
# «Lifeline» (Mould) – 2:19 
# «Diane» (Hart) – 4:42 
# «Out on a Limb» (Mould) – 2:39

## Referanser


## Eksterne lenker
*
Antrimplatået

**Antrimplatået** (engelsk: *Antrim Plateau*) eller **Antrimfjellene** er en fjellkjede på nordvestkysten av øya Irland. Den ligger i grevskapet Antrim i Nord-Irland, og strekker seg fra nordøst mot sørvest. Fjellene er ikke høye, den høyeste toppen er Trostan på 554 meter. Blant øvrige topper rundt 500 meter finner vi fra nord mot sør Knocklayd, Slieveanorra, Slemish og Divis. Til landskapet hører de ni dalførene kjent som Glens of Antrim.

Som del av området Antrims kyst og daler (*Antrim Coast and Glens*) ble Antrimplatået erklært som et «område med spesielt vakker natur» (Area of Outstanding Natural Beauty) i 1988.

## Eksterne lenker
* «Slemish and the Antrim Plateau» , *Landscapes of the north of Ireland*
* «Geological shaping of the Antrim Plateau in Northern Ireland», BBC *Bitesize*
Spesialist

**Spesialist** betegner noen som er dyktig eller godt utdannet innenfor et bestemt fagfelt.

**Spesialist** kan ha flere betydninger:

## Helse
* Spesialist (lege) eller spesiallege, lege som har gjennomført en spesialistutdannelse og blitt godkjent av helsemyndighetene som spesialist innen en medisinsk spesialitet
* Spesialisthelsetjenesten, den delen av Norges helsevesen som har ansvar for somatiske og psykiatriske sykehus, andre institusjoner, samt ambulansetjenesten
* Spesialsykepleier, videreutdanning eller mastergradsutdanning fra sykepleier
* Psykologspesialist, en psykolog med 5-årig videreutdanning

## Forsvar
* Spesialist (Forsvaret), en stillingskategori for soldater
** Spesialist (grad), militære grader for vervet personell i Luftforsvaret som ikke er befal
** Spesialist (grenader), grad for grenaderer i Luftforsvaret
** Seniorspesialist, militær grad i luftforsvaret
* Spesialstyrke, en mindre militær enhet bestående av spesialsoldater som har spesielle oppgaver innen spesialoperasjoner, rekognosering og ukonvensjonell krigføring
* Specialist, en grad for soldater i USAs hær

## Annet
* Fagspesialist, en person som spesialiserer seg innenfor et fagområde
* Spesialist (økologi), art eller organisme som er tilpasset en bestemt type kosthold, habitat eller levemåte
* Spesialisten, amerikansk-peruviansk film (1994)
* Spesialpistol, en nasjonal skytegren i Norges Skytterforbund for små pistoler

## Se også
* Fag (flere betydninger)
* Konsulent, person som er rådgiver innen et spesifikt område
* Rådgiver, en person med mye kunnskap innen et spesifikt område, jobber ofte for organisasjoner eller politikere
* Spesialrådgiver, en høyt rangert fagstilling i den norske statsforvaltningen med stillingskode 1220
Ordosplatået

**Ordosplatået**, også kalt **Ordosørkenen** (forenklet kinesisk: 鄂尔多斯沙漠; tradisjonell kinesisk: 鄂爾多斯沙漠; pinyin: *È'ěrduōsī Shāmò*), er et steppe- og ørkenlandskap for det meste i Indre Mongolia nord i Folkerepublikken Kina. Tidligere ble platået også kalt *He-tau* og senere *He-nan*. Regionen ligger i gjennomsnitt 1200 moh.

Platået omgis i vest, nord og øst av Den gule flods nordlige store bue. I sør og øst avgrenser Den kinesiske mur platået fra det fruktbare løssplatået i provinsen Shaanxi. Selv om størstedelen av Ordos ligger i Indre Mongolia er det også deler av platået som strekker seg inn den autonome regionen Ningxia Hui og provinsene Shaanxi og Gansu.

Den nordlige delen av platået består av stepper og halvørkener som her og der går over i sandørken. Selv om det meste er steppeland er det en del geografer som definerer området som en del av ørkenene Alashan eller Gobi. Kubuqiørkenen ligger på Ordosplatået. I sør er det her og der mulig med åkerbruk, dersom vannføringen i elvene der tillater det. Desto lenger øst man kommer desto mer nedbør får området, slik at sauehold og geitehold flere steder går over områder der vanlig jordbruk er mulig.

Området var i mange århundrer bebodd av nomadiske rytterfolk, ofte av tyrkiske folkeslag, som ofte lå i krig med den kinesiske sentralregjering. De to første hundreår e.Kr. tilhørte det xiongnuene. Etter at de muslimske hui-kinesere der gikk til opprør i 1869 ble regionen tildels avfolket.

I 1989 var befolkningen på Ordosplatået beregnet til 1,2 millioner, hvorav 88 % var hankinesere og kun 12 % mongoler.

## Litteratur
*Antoon Mostaert: *Textes oraux ordos, recueillis et publiés avec introduction, notes morphologiques, commentaries et glossaire* (Pei’ping, H. Vetch, 1937)
*Antoon Mostaert: *Dictionannaire ordos* (Pei'ping, Furen katolske universitet, 1941-4)
*Antoon Mostaert: *Folklore ordos* (Peip’ing,  Furen katolske universitet,1947)
*Antoon Mostaert: *Sur quelques passages de l’Histoire Secrète des Mongols*, publisert separat i HJAS, 1950-2, i ett bind, 1953
Sensa Anima

**Sensa Anima** var et norsk heavy metal-band fra Oslo som ga ut én plate i 2000, og siden har gjort lite av seg. De vant Spellemannprisen 2000 i klassen hardrock for debutplaten *[[Synthetic]]*.

Bandet startet som *Crownfall* på slutten av 90-tallet, men skiftet navn til Sensa Anima.

Bandet besto av Eric Si (, vokal),  (gitar), Terje Andersen (gitar),  (bass),  (trommer). Kildahl, Andersen, Stokland og Berglie har alle spilt med Old Man's Child; Stokland og Berglie har også spilt sammen i Khold; Andersen har spilt live med Satyricon, mens "Si" tidligere spilte i Jack In The Box

## Eksterne lenker
* mic.no artikkel fra *Norsk pop- og rockleksikon*
Derryveaghfjellene

**Derryveaghfjellene** (irsk: *Cnoic Dhoire Bheatha*) er et fjellområde nordvest i provinsen Ulster på øya Irland. Området utgjør en stor del av grevskapet Donegal i republikken Irland, og er det området i Irland som har lavest befolkningstetthet. Fjellene skiller kystdelene av grevskapet, som Gweedore og Glenties, fra de store innlandsbyene som Ballybofey og Letterkenny. Den høyeste toppen i Derryveaghfjellene er Errigal, 751 meter over havet.

Derryveaghfjellene ligger 220 km nordvest for hovedstaden Dublin. Fjellkjeden strekker seg 6,6 km i sørvestlig-nordostlig retning. Området er preget av et maritimt kystklima. Den gjennomsnittlige årlige temperaturen i området er 6 °C. Den varmeste måneden er juli, når gjennomsnittstemperaturen er 12 °C, og den kaldeste er februar, med 1 °C.

## Referanser
Salvatore (band)

**Salvatore** var et norsk *postrock* elektronikaband som eksisterte i perioden 1998 til 2008. Bandet ble etablert av John Birger Wormdahl sammen med Ola Fløttum, Bjarne Larsen og Kjell-Olav Jørgensen. De var et av vinnerbandene under Zoom 1998 og ble sendt på den påfølgende Zoom-turneen i Norge, England og Skottland våren 1999. Bandet vant Spellemannprisen 2002 for albumet *Tempo* og Spellemannprisen 2007 for albumet *Days of Rage*, begge i klassen elektronika. Etter at Salvatore ble oppløst sommeren 2008, startet de tre gjenværende originalmedlemmene bandet Masselys.

## Diskografi
* *Clingfilm* (2000) 
* *Jugend – A New Hedonism* (2000) 
* *Fresh* (2001) 
* *Tempo* (2002) 
* *Luxus* (2004)
* *Days of Rage* (2007)

## Medlemmer
* Ola Fløttum: gitar, bass (1998–2003)
* Kjell-Olav Jørgensen: trommer (1998–2008)
* Bjarne Larsen: gitar, bassgitar (1998–2008)
* John Birger Wormdahl: keyboard, gitar, sampling (1998–2008)
* Jon Platou Selvig: sampling, keyboard (2001–2005)
* Karim Sayed: trommer, perkusjon (2002–2008)
* Jørgen Skjulstad/DJ Sissyfus: gitar, oud, synth (2004–2006)
* Leon Muraglia: elektronikk (2005–2008)
* Anthony Barratt: gitar (2006–2008)

## Eksterne lenker
* 
*  mic.no artikkel fra *Norsk pop- og rockleksikon*
*  racingjunior.com Plateselskapet
Warren Avis

**Warren Edward Avis** (født 4. august 1915 i Bay City i Michigan i USA, død 24. april 2007 i Ann Arbor i Michigan) var en amerikansk forretningsmann som stiftet Avis Rent A Car System Inc. i 1946.

## Biografi
Warren Avis gjorde tjeneste i United States Army Air Force under den andre verdenskrig. Han var utdannet pilot og fikk idéen til å starte bilutleie ved flyplassene, siden han selv slet med å få skyss hjem. Etter militæret kjøpte han seg inn hos en Ford-forhandler, og satte planene om å starte eget bilutleiefirma ut i livet.

Warren Avis åpnet *Avis Bilutleie* ved flyplassene Willow Run Airport i Ypsilanti, Michigan og ved Miami International Airport i Florida. Selskapet ble fort en suksess, og i 1954 omsatte virksomheten for 8 millioner dollar.

Warren Avis ledet også investeringsselskapet *Avis Enterprises*, og startet også *Avis Sports inc.* med sportsutsalg flere steder i USA. 

Warren Avis døde av alder, 91 år gammel, i sitt hjem i Ann Arbor i Michigan. Der bodde han på en gård han kjøpte i 1970.

## Referanser


## Eksterne lenker
* Avis Bilutleies egen nettside
* www.automotivehalloffame.org om Warren Avis
* www.theherald.co.uk om Warren Avis
Sperrinfjellene

**Sperrinfjellene** (irsk *Na Speiríní*, på engelsk ofte bare kalt *the Sperrins*) er en kjede av åser i Nord-Irland og et av de største høylandsområdene på øya Irland. Den høyeste toppen er Sawel som strekker seg 678 moh.

Sperrinfjellene ligger midt i Nord-Irland, og strekker seg fra byen Strabane og åsen Mullaghcarn på vestsiden av innsjøen Lough Neagh i grevskapet Tyrone til fjellet Slieve Gallion og Glenshane-passet  de sørlige delene av grevskapene Londonderry og Tyrone. Det bor om lag 150&nbsp;000 mennesker innenfor området. Det karakteristiske landskapet, formet av isbreer, regnes som et av de mest idylliske områdene i Irland. Siden 1968 har området hatt status som «et område med spesielt vakker natur» (Area of Outstanding Natural Beauty).

## Beskrivelse

Den har et særegent islandskap. Fjellene har for det meste avrundede topper og landskapet består hovedsakelig av lynghei og terrengdekkende myr. Glenshane-passet, en del av veien A6 mellom Belfast og Derry, ligger i fjellet og har notorisk dårlig vær om vinteren. Sawelfjellet er den høyeste toppen i Sperrins, og den syvende høyeste i Nord-Irland. Toppen stiger til 678 m. En annen av Sperrinene, Carntogher (464 m), ruver over Glenshane-passet.

Geologisk er fjellet hovedsakelig dannet fra prekambriske metamorfe bergarter, med noen yngre ordovikisk magmatiske bergarter i den sørlige flanken av området. Fjellene er svært tynt befolket og gir habitat for et mangfoldig utvalg av fugler og pattedyr. Rødrev, sikahjort, mår og ekorn finnes ofte der sammen med vandrefalker, musvåker og spurvehauk. Besøkende kongeørn fra den nærliggende gjeninnførte Donegal-populasjonen har blitt sett over hele området fra Strabane til Draperstown, selv om ingen hekkebestand ennå er etablert. Fjellene gir også et av de siste tilfluktsstedene til rød lirype i Nord-Irland.

## Referanser


## Eksterne lenker
* 
* «Sperrin Mountains», Nature's calendar, *BBC*
* «Discover The Sperrin Mountains», *Discover Northern Ireland*
Rolf Lislevand

**Rolf Lislevand** (født 30. desember 1961 i Oslo) er en norsk tidligmusikk-utøver. Han spiller lutt, teorbe og klassisk gitar. Han er professor ved Institutt for klassisk musikk og musikkpedagogikk ved Universitetet i Agder, samt professor i historiske lutt-instrumenter ved Staatliche Hochschule für Musik Trossingen i Tyskland.  

Han studerte ved Norges musikkhøgskole 1980-84 og ved Schola Cantorum Basiliensis i Sveits 1984-87. Han har hatt Hopkinson Smith and Eugène Dombois som lærere. Han spilte deretter sammen med Jordi Savall i flere tidligmusikk-ensembler, især Hesperion XXI. Han har også sitt eget *Ensemble Kapsberger*.

Lislevand er bosatt i Verona.

## Priser
* 1994: Den franske *Diapason d'Or de l'année 1994* 
* 1994: *Best Record of Music before 1650* / *Cannes classical award*  
* 1995: *Critic's choice* i Gramophone
* 2002: Spellemannprisen 2001 i klassen klassisk musikk for albumet *Alfabeto*
* 2004: Kritikerlagets musikkpris
* 2008: Nominert til Spellemannprisen 2007 i klassen klassisk musikk for albumet *Vivaldi Musica Per Mandolino E Liuto*
* 2016: Spellemannprisen 2015 i klassen klassisk for albumet *Scaramanzia*
* 2019: Nominert til Folkelarmprisen i åpen klasse for albumet *Tidekverv* (med Benedicte Maurseth, Berit Opheim og Håkon Stene)

## Referanser


## Eksterne lenker
* 
*  ''Klassisk musikkmagasin'' Omtale fra 2004
Umberto I av Italia

**Umberto I** (født 14. mars 1844 i Torino i kongedømmet Sardinia, død 29. juli 1900 i Monza i kongedømmet Italia) var konge av Italia fra 1878 til 1900. Han var sønn av Viktor Emmanuel II og Adelaïde av Østerrike. Umberto var gift med sin kusine, Margherita av Savoia-Genova, fra 22. april 1868.

Han medvirket aktivt til å forbedre Italias relasjoner til det tyske riket og Østerrike-Ungarn som ledet til trippelalliansen i 1882. Han ble myrdet i Monza 29. juli 1900 av den italienske anarkisten Gaetano Bresci.

Umberto I er gravlagt i Pantheon i Roma. Han ble etterfulgt av sin eneste sønn, Viktor Emmanuel III.

## Barn
# Viktor Emmanuel III (1869&ndash;1947)

## Referanser


## Eksterne lenker
*
Curtiss P-3 Hawk

**Curtiss P-3 Hawk** var et amerikansk jagerfly basert på '''P-1 Hawk'''.

Den første prototypen var en P-1A utstyrt med en Wright R-1454 9-sylindret luftavkjølt stjernemotor med en ytelse på 390 hk. Denne fløy første gang i oktober 1926 under betegnelsen **XP-3**. Denne versjonen var ikke tilfredsstillende, og den første motoren ble erstattet av en Pratt & Whitney R-1340-9 Wasp stjernemotor, med en ytelse på 410 hk, som flyet fløy med under betegnelsen **XP-3A** første gang i april 1928.

Produksjonsserien på fem **P-3A** ble levert til USAAC fra september 1928, disse utstyrt med en Pratt & Whitney R-1340-3 stjernemotor og en bestykning på to 7,62 mm mitraljøser. Disse hadde bedre topphøyde enn P-1. Men klatrehastigheten og topphastigheten var omtrent den samme, og USAAC bestemte seg for ikke å bruke stjernemotorer.

## Spesifikasjoner

## Litteratur

* *Curtiss Army Hawks*, Aircraft in Action 128 ( ISBN 0-89747-286-1 )
* *The Complete Book of Fighters*, Green/Swanborough ( ISBN 0-86288-220-6 )
* *U.S. Military Aircraft Designations and Serials*, Midland ( ISBN 0-904597-22-9 )
Maumturks

**Maumturkfjellene**, irsk: *Sléibhte Mhám Toirc*, «fjellene i villsvinpasset») er en fjellkjede i Connemara i grevskapet Galway, vest i Irland. På engelsk omtales de ofte som «Maumturks», «Maamturks» eller bare «the Turks». Fjellkeden er et langt, stort sett rett område, bestående av forvitrede fjelltopper av kvartsitt i den sentrale delen. 

Maumturkfjellene ligger øst for sine mer kjente naboer Twelve Bens på den andre siden av innsjøen Lough Inagh og Inaghdalen.  Fjellene er ikke spesielt høye, de tre høyeste toppene er *Binn Bhriocáin* (667 moh), *Binn Mhór* (661 moh) og sørøsttoppen av *Binn idir an Dá Log* (659 moh).

## Fjelltur

Turen over hele rekkevidden (fra Maam Cross til Leenaun), regnes som en av de «store klassiske åsvandringene i Irland», og siden 1975 har University of Galway Mountaineering Club kjørt den årlige «Maamturkutfordringen», en tur som dekker hele den 25 kilometer lange rekkevidden på en enkelt dag. Hele ruten dekker i underkant av 25 kilometer, i overkant av 2 kms høyde, og tar vanligvis 10–12 timer for kompetente fjellvandrere å fullføre. Høyt opp og nær midten av Maumturkfjellene er det en naturlig fjellovergang kjent som Máméan («Fuglepasset»), et pilegrimsmål dedikert til den hellige Patrick, Irlands store middelalderhelgen.

## Liste over fjelltopper

Tabellen nedenfor viser noen av de høyeste store fjelltoppene i Maumturk-fjellene.

(‡) Den anglifiserte versjonen er sjelden brukt eller merket på noen kart; et mer vanlig anglifisert navn er det ukorrekte navnet på «Barrslievenaroy» (eller «Baurslievenaroy»), som er et nærliggende distrikt i skråningene av Binn idir an Da Log.

(*) Kartograf Tim Robinson har bemerket: «Ordnance Survey har feilaktig kalt dette fjellet ’Leckavrea’ i hundre og femti år.» Lackavrea (irsk: *Leic Aimhréidh*) er fjellet i øst på den andre siden av Mám Aodha.

## Fjellklatring
Mens Maumturkfjellene ikke er kjent for fjellklatring, har Loch Mhám Ochóige-området i området fjellklatringer i V-Diff til HVS-gradene.

## Referanser


## Litteratur
* Lynam, Joss; Robinson, Tim (1988): *Mountains of Connemara: Hill Walker's Guide*. Folding Landscape. ISBN 978-0950400242.
* Dillion, Paddy (1993): *The Mountains of Ireland: Guide to Walking the Summits*. Cicerone. ISBN 978-1852841102.
* Dillion, Paddy (2001): *Connemara: Collins Rambler's guide*. Harper Collins. ISBN 978-0002201216.
* Fairbairn, Helen (2014): *Ireland's Best Walks: A Walking Guide*. Collins Press. ISBN 978-1848892118.
* Kart: *Connemara (Superwalker) Map (Waterproof Folded Map) (1:30,000 scale)*. Harvey Maps. 2015. ISBN 978-1851373383.

## Eksterne lenker

* The Maamturks Challenge , University College Galway Mountaineering Club
* The Maamturks Challenge: Routecard (2015)
* Mountainview: The Maumturks Range
* The Maumturks Ridge Walk: Illustrated Guide
Svensk Interkontinental Lufttrafik AB

**Svensk Interkontinental Lufttrafik AB** (**SILA**) var et svensk flyselskap som idag inngår i den svenske delen av Scandinavian Airlines (SAS).

SILA ble etablert i 1943 av Wallenbergs for å starte en flyrute mellom Sverige og England. Per Norlin ble bedriftens første VD og allerede 25. november 1943 undertegnet han en kontrakt med Douglas om kjøp av ti DC-4. 

Den første sivile flygningen mellom Europa og USA ble gjennomført 27. juni 1945 med en modifisert Boeing B-17 Flying Fortress (døpt av SILA til *Jim*), med mellomlanding i Reykjavík og Newfoundland. 

Våren 1946 utgikk B-17 av selskapets flyflåte og ble erstattet av Douglas DC-4.  

1948 ble SILA sammenslått med flyselskapet AB Aerotransport (ABA). I 1946 ble SILA til den svenske delen av SAS. SILA uopphørte som eget flyselskap i 1977, og kom deretter til å bare fungere som holdingselskap for den svenske delen av SAS via datterselskapet ABA. I 1996 ble navnet SILA endret til SAS Sverige AB, og senere samme år fusjonerte selskapet med ABA.
Sykehusapotekene

**Sykehusapotekene HF** (tidligere Sykehusapotekene ANS) er et norsk statlig helseforetak som eies av Helse Sør-Øst RHF. Foretaket eier igjen 17 sykehusapotek som er samlokalisert med sykehusene i helseregion Sør- og Østlandet. Antall ansatte er 820 årsverk, som i hovedsak består av farmasøyter og apotekteknikere.

## Historie
Sykehusapotekene ANS ble etablert 1. januar 2002. Sykehusapotekene HFgikk over til å bli et helseforetak fra og med 1. januar 2008.

## Om virksomheten
Sykehusapotekene HF skal være sykehusets og pasientenes kompetansesenter for legemidler, og bidra til økt pasientsikkerhet. Foretaket skal aktivt bidra til at kostnadene for helseforetak og dets pasienter forbundet med legemiddelanskaffelse, -distribusjon, -produksjon og -bruk holdes så lave som mulig.

Foretakets virksomhet er delt inn:
* Publikumsutsalg
* Farmasøytiske tjenester (klinisk farmasi)
* Leveranser til sykehus
* Produksjonsavdeling

## De lokale sykehusapotekene
Sykehusapotekene HF driver 17 sykehusapotek i helseregion Helse Sør-Øst. Disse befinner seg:
* Arendal
* Bærum
* Drammen
* Elverum
* Gjøvik
* Hamar
* Kalnes
* Kongsvinger
* Kristiansand
* Lillehammer
* Lørenskog
* Moss
* Oslo, Radiumhospitalet
* Oslo, Rikshospitalet
* Oslo Ullevål
* Skien
* Tønsberg

## Referanser


## Litteratur

* 
* 

## Eksterne lenker
* Sykehusapotekene HF
Rolf Andersen (1920)

**Rolf Andersen** (født 15. desember 1920, død 24. desember 2016) var en norsk offiser og korpsdirigent. Han var *musikkløytnant* og sjef for Gardemusikken 1961–1970, senere oberstløytnant og ''musikkinspektør'' i Forsvaret. Han komponerte flere musikkstykker, blant annet *Formaningssignalet* som fremføres ved gardeoppstillingene; *Hjerkinn skytefelts marsj;* *Unionsmarsjen* *og Garnison Porsangmoens* Marsj, som er tilegnet musikkinstruktør Ingvald Thomassen, med dens 3. sats som er tydelig inspirert av joik.

Andersen vant Spellemannprisen 1978 i åpen klasse (instrumentalplate) for platen *Forsvaret spiller*, hvor han ledet et korps sammensatt av Forsvarets stabsmusikkorps, Marinemusikken og Forsvarets distriksmusikkorps Østlandet.

Han var tildelt utmerkelsen ridder av Leopold IIs orden.

## Referanser


## Eksterne lenker
*
SA80

**Small Arms 80 (SA80)** er en britisk serie skytevåpen.  

Serien består av:
* L85 IW (*Individual Weapon*) automatgevær, standardvåpenet for de britiske styrker.
* L86 LSW (*Light Support Weapon*) lett maskingevær
* L22A1 Carbine
* L98A1 CGP (*Cadet General Purpose*) for utdanningsformål et repetergevær.

Pga stabilitetsproblemer fikk Heckler & Koch (HK) i 2000 (som på daværende tidspunkt var en del av British Aerospace) i oppdrag av det britiske forsvarsdepartementet å oppgradere L85 til L85A2-standard. Oppgraderingsprogrammet til SA80A3 ble utført av Heckler and Koch og varte fra 2016 til 2018.

## Referanser


## Eksterne lenker
*
Svein Olav Herstad

**Svein Olav Herstad** (født 1969) er en norsk jazzmusiker, kjent fra flere innspillinger og egne besetninger.  

Herstad er utdannet ved musikkskolen i Haugesund, samt Jazzlinja (NTNU) (1990–93).  I studietiden  utviklet han sin **Svein Olav Herstad trio**, som med  variert besetning har gitt flere plater med Herstads egne komposisjoner.  Som bosatt i Oslo (1996–2001) var han i Jan Erik Kongshaug kvartett på to utgivelser (1998, 2003).  Etter flytting til Haugesund (2001) har han vært engasjert i Sildajazz, samt spilt i Christina Bjordal band.

## Utgivelser
* *Dig* (1993).  Trio med Harald Johnsen bass og Torbjørn Engan trommer.
* *Sommerregn* (1997).  Trio med Johnsen + Per Oddvar Johansen trommer.
* *Suite for Simmons* (Jazzaway, 2006).  Trio med Johnsen/Johansen + Sonny Simmons saksofon.  Live fra Festiviteten Hall, Sildajazz i  Haugesund (10. august 2005).  Bestillingsverk i seks deler.
* *Inventio* (Jazzaway, 2007).  Trio med Magne Thormodsæter bass og Håkon Mjåset Johansen trommer.
* *The Ballad Book* (Curling Legs, 2017). Trio med Magne Thormodsæter bass og Håkon Mjåset Johansen trommer.

## Referanser

## Eksterne lenker
*
Jordskjelvstasjon

**Jordskjelvstasjon** eller **jordskjelvobservatorium** er en målestasjon for innsamling av data fra naturlige rystelser i jordskorpen og kjernefysiske sprengninger.

Data fra jordskjelvstasjoner over hele verden samles inn i henhold til Comprehensive Nuclear-Test-Ban Treaty (CTBT).

Den mest kjente og mest besøkte jordskjelvstasjonen er San Andreas Fault Observatory at Depth som ligger ved Parkfield (California).

## Norsk forskning
NORSAR opererer Norwegian National Data Center (NDC), som får data fra seks norske stasjoner, som er med i International Monitoring System (IMS). Disse dataene overføres til International Data Centre (IDC) i Wien.

## Se også
* Jordskjelv
Speak to Me

**«Speak to Me»** er det første sporet på det britiske progrock-bandet Pink Floyds album *[[The Dark Side of the Moon]]* fra 1973. Dette er en av få sanger som er kreditert til bare Nick Mason. Bandmedlemmene har gitt motstridende fortellinger om hvorvidt Mason faktisk laget «Speak to Me» &ndash; mens Mason fastholder at han selv laget den, har Roger Waters og Richard Wright hevdet at krediteringen sporet ble gitt bort som en «gave» til Mason for at han skulle få litt større låtskriverinntekter. 

## Komposisjon
Sangen har ingen tekst, men inneholder samtaler Pink Floyd spilte inn til albumet og en kort bit av Clare Torrys vokalsolo fra «The Great Gig in the Sky», og består for det meste av lydeffekter. Den leder direkte inn i det neste sporet på albumet, «Breathe» (også kalt «Breathe in the Air», og de blir derfor ofte regnet for samme sang.

## Lydeffekter
Lydeffektene som benyttes kan finnes igjen på andre sanger på albumet, og «Speak to Me» blir derfor en slags overtyre.
Av de hørbare lydeffektene kan nevnes:
*Hjerteslag (fra «Eclipse»)
*En tikkende klokke (fra «Time»)
*Latter (fra «Brain Damage»)
*Kassaapparat og mynt-klirring (fra «Money»)
*Helikopter (fra «On the Run»)
*Skriking (fra «The Great Gig in the Sky»)

## Personell
*Nick Mason, trommer og perkusjon
*Richard Wright, elektrisk piano og synthesizer

## Eksterne lenker
*
Robert Zoellick

**Robert Bruce Zoellick** (født 25. juli 1953 i Naperville i Illinois) var president for Verdensbanken i perioden 2007 til 2012.

Han var USAs handelsrepresentant fra  7. februar 2001 til 22. februar 2005 og viseutenriksminister fra 22. februar 2005 til 7. juli 2006. Han annonserte sin avgang som viseutenriksminister 19. juni 2006 for å ta over som administrerende direktør og formann for den internasjonale rådgivningsavdeling i selskapet Goldman Sachs.

President George W. Bush nominerte 29. mai 2007 Zoellick som USAs kandidat til stillingen som president for Verdensbanken. Bankens styre godkjente nominasjonen 25. juni 2007 og gav Zoellick jobben. Han tiltrådte 1. juli 2007.

## Referanser
Helga

**Helga** kan sikte til:

* Helg, en helligdag, en fridag eller to-tre fridager på rad
* Helga (navn), et kvinnenavn
* *Helga*, barnebok fra 1925 av Sigrun Okkenhaug
Helga (navn)

**Helga** er et kvinnenavn dannet av mannsnavnet Helge, som er dannet av det norrøne ordet *heilagr* som betyr «hellig».

## Utbredelse
*Helga* var et svært vanlig kvinnenavn på Island og antakelig også i Norge i vikingtiden. Det er 36 forskjellige personer med navnet nevnt i Landnåmabok. *Hælga* er også kjent brukt i 13 runeinnskrifter fra vikingtiden, og var dermed antakelig et vanlig kvinnenavn i Norden på den tiden. *Helga* var et vanlig navn i Norge i siste del av middelalderen. Over 40 forskjellige kvinner med navnet er nevnt i Regesta Norvegica. Navnet var også populært på slutten av 1800-tallet.

*Helga* er i dag et vanlig kvinnenavn blant annet i Tyskland, Angola og Østerrike.

|}

## Kjente personer med navnet
Personene i listen er ordnet kronologisk etter fødselsår.
* Helga Eng (1875–1966), norsk psykolog og pedagog, pioner innen barnepsykologi
* Helga Nowotny (1937–), østerriksk vitenskapskvinne og forfatter
* Helga Gunerius Eriksen (1950–), norsk forfatter
* Helga Pedersen (1973–), norsk politiker, fiskeriminister fra 2005 og nestleder i Arbeiderpartiet fra 2007

## Navnedag
*Helga* har navnedag i flere land, oftest 31. mai. Den norske navnedagen er .

## Referanser


## Eksterne lenker
*
Matti Breschel

**Matti Breschel** (født 31. august 1984 i Ballerup, Danmark) er en landeveissyklist. Han er en spurter, og ble profesjonell i 2005. 

Sin første seier som profesjonell fikk han på 2. etappe av Danmark Rundt i 2007. Breschel vant den siste etappen i Vuelta a España 2008. Han tok bronsemedalje på landeveisrittet under VM i landeveissykling 2008, og sølv to år senere. 

Han la opp etter 2019-sesongen.

## Meritter

;2001
: Nasjonal U19-Mester Landevei
;2004
:U23 Giro del Canavese
:2. etappe, Ringerike GP
;2005
:2.-plass sammenlagt, Tour of Qatar
;2006
:3.-plass sammenlagt, Driedaagse van West-Vlaanderen
;2007
:2. etappe, Danmark Rundt
:2. etappe, Tour of Ireland
;2008
:Philadelphia International Championship
:Poengtrøya, 2. og 3. etappe, Danmark Rundt
:21. etappe,  Vuelta a España 
:2. etappe, Ster ZLM Toer
: Bronse, VM Landeveisritt
;2009
: Nasjonal Mester Landevei
:Poengtrøya og 4. etappe, Tour de Luxembourg
:Poengtrøya og 1. etappe, Danmark Rundt
:4. etappe, Sveits rundt
:2. etappe, Catalonia rundt
:2.-plass, Vattenfall Cyclassics
:3.-plass sammenlagt, Tour of Ireland
;2010
:Dwars door Vlaanderen
:Poengtrøya og 3. etappe, Danmark Rundt
: Sølv, VM Landeveisritt
;2012
:3. etappe, Vuelta a Burgos
:3.-plass, Gent–Wevelgem
;2013
:2. og 3. etappe, Danmark Rundt
;2014
:Sammenlagt, 2. og 3. etappe, Luxembourg rundt
;2015
:3. og 4. etappe, Danmark Rundt

## Referanser


## Eksterne lenker
* 
* 
* The peloton's next top model Intervju med Matti Breschel på cyclingnews.com
Iljusjin Il-1

**Iljusjin Il-1** var et sovjetisk «pansret» jagerfly utviklet av Iljusjin for å møte de da nyeste tyske jagerflyene. To prototyper ble bygget, én en-seter etter de spesifikasjonene byrået fikk fra myndighetene, og én to-seter fordi Sergej Iljusjin ifølge enkelte kilder ikke hadde noen tro på flyet som jagerfly. Denne to-seteren skulle bli prototypen til angrepsflyet **[[Iljusjin Il-10|Il-10]]**.

En-seteren fløy første gang 19. juni 1944. Denne var utstyrt med en Mikulin AM-42 vannavkjølt 12-sylindret V-motor med en ytelse på 1973 hk, og hadde en bestykning bestående av 2 VJa 23 mm kanoner. To-seteren ble prioritert fra starten av og fløy 18. april 1944, før en-seteren. Denne hadde samme dimensjoner som en-seteren, men var bygget helt i metall og hadde i tillegg til de to 23 mm kanonene i vingene en 20 mm kanon i et tårn plassert i cockpitens akterende.

Siden de allierte ved midten av 1944 hadde luftherredømme, så man ikke lenger noe behov for et tungt pansret jagerfly og en-seteren ble kansellert av byrået selv. To-seteren ble utviklet til angrepsflyet Il-10.
Nasjonalparker i Irland

**Nasjonalparkene i Irland** er naturområder som i republikken Irland tar ansvar for å verne som viktige naturverdier. I 2007 var det seks områder som hadde fått status som nasjonalpark, etter *International Union for the Conservation of Nature* (IUCN) definisjon fra 1969. Den eldste er Killarney nasjonalpark som ble opprettet i 1932. 

Størst er Wicklowfjellenes nasjonalpark som har et areal på 205 km². Minst er Burren nasjonalpark som har et areal på 15 km². Den siste som ble opprettet var Wild Nephin nasjonalpark i 1998, (tidligere omtalt som Ballycroy). 

I den britiske provinsen Nord-Irland er det ingen nasjonalparker, men flere områder er vernet som «Område med spesielt vakker natur» (*Areas of Outstanding Natural Beauty*).

## Liste over irske nasjonalparker
{|
|-
| valign="top"|

## Referanser


## Eksterne lenker
* 
*Offisielt nettsted, *Nationalparks.ie*